दूसरे दिन के कार्यक्रम का शुभारंभ होडल के विधायक उदयभान, तिगांव के विधायक ललित नागर एवं स्कूल के चेयरमैन धर्मपाल यादव ने दीप प्रज्जवलित करके किया। प्रतियोगिता के दूसरे दिन 1500 मीटर दौड़ (अंडर-19) इवेंट में एसडी पब्लिक स्कूल, नरवाना के अंकित ने प्रथम, कृष्णा इंटरनेशनल स्कूल, गुडग़ांव के अमित ने द्वितीय एवं आर.ई.डी.पब्लिक स्कूल के पंकज ने तीसरा स्थान हासिल किया। अंडर-16 शॉटपुट इवेंट में एसडी पब्लिक स्कूल, जींद के मोहित ने प्रथम स्थान हासिल किया तथा द्वितीय एवं तृतीय स्थान आर.ई.डी. पब्लिक स्कूल के क्रमश: विवेक और आशीष ने प्राप्त किया।